  Майя Бывальцева Удмуртиысь велогонщик Антон Синцов Рио-де-Жанейроын Олимпиадаын маунтинбайкъя ӵошатсконын 12-тӥ луиз. Со финише вуиз 1 час 37 минут 38 секундскын. Зарни медаль утӥз Швейцариысь Нино Шуртер, азвесь — Чехиысь Ярослав Кулхави, бронза — Испаниысь Карлос Колома. Тодэ вайытом, Антон Синцов сяна, калыккуспо ӵошатсконъёсын Удмуртилэсь данзэ утизы гимнаст Давид Белявский но ыбылӥськись Дарья Вдовина. 21-тӥ гудырикошконэ Синцов «кросс-кантри» амалын кужымзэ мертаз. Нялтас вераса, ӵапак со Россилэн сборноезлы Олимпиадае шедён понна очкоос люканы юрттӥз. Инвожо кутсконын улосчимы Франциысь Ла Бресын маунтибайкъя дуннелэн Кубокез понна вожвылъяськонын 16-тӥ инты басьтӥз. Бразилиын Олимпиада 21-тӥ гудырикошконэ йылпумъяськиз. Россилэн сборноез 19 зарни, 18 азвесь но 19 бронза медальёс утӥз. Со вань кунъёс пӧлын 4-тӥ инты. Тегъёс: Спорт Олимпиада Удмуртия Бразилия Рио-де-Жанейро  